મહારાષ્ટ્રને સ્પર્શી ગુજરાત પહોંચેલા ઓખી ચક્રવાતની અસર રવી પાક, ટેક્સ્ટાઈલ, હીરા બજાર અને વિધાનસભાની ચૂંટણીના પ્રચાર ઉપર પડી છે. મુંબઈમાં સોમવાર સાંજથી શરૂ થયેલો વરસાદ બુધવાર સુધી ચાલુ રહે તેવી આગાહી છે. ભારે પવન સાથે વરસાદના કારણે શહેરમાં જનજીવનને માઠી અસર પડી હતી. ઓખી વાવાઝોડાથી સમગ્ર ગુજરાતમાં ખેડૂતોને જીરું-ધાણાના પાકને નુકસાન થવાની ચિંતા સતાવી રહી છે. સુરતના ટેક્સ્ટાઈલ ઉદ્યોગના અનેક કર્મચારીઓ ચૂંટણી કાર્યમાં વ્યસ્ત હોવા સાથે ઓખીની અસરથી આવતી કાલે રજા જાહેર કરવાથી આ ઉદ્યોગને માઠી અસર થવાનો અંદેશો છે.